ར་བའི་རྣམ་གཞག་ཙམ། །རྒྱ་ཆེའི་ཡོན་ཏན་ཡིན་ན་ལུས་འཆད་སྐབས། །གྲོང་⁽1763⁾གྲོང་ཁྱེར་རྒྱ་མཚོ་རི་དང་དུས། །ཉི་ཟླ་འཆར་དང་བསྔགས་པ་དང་། ། སྐྱེད་ཚལ་ཆུ་ཡི་རོལ་རྩེད་དང་། །ཞེས་སོགས་ཀྱང་སྐབས་ཐོབ་བཞིན་བསྔགས་པ་ཁོ་ན་ཡིན་པས་སོགས་བསྔགས་པ་བཤད་ཀུན་དེར་འདོད་དམ། ༧ །འཇིག་རྟེན་མཚམས་ལས་འདས་པ་བརྗོད་འདོད་ཀྱི། །དོན་གང་བཀོད་པ་གཽ་ཌཱ་བའི་མཛེས་པར། །བཤད་འདིར་ཕུལ་བྱུང་རྒྱན་⁽1763⁾ འཇིག་རྟེན་འདས་བཞིན་བརྗོད་འདོད་ཀྱི། །དོན་གང་ཤིན་ཏུ་བཀོད་གྱུར་པ། །ཞེས་བཤད་པ་ལ་ནི། ཕུལ་བྱུང་གི་མཚན་ཉིད། ཁྱད་པར་གྱི་ནི་བརྗོད་འདོད་འགེངས། །འཇིག་རྟེན་མཚམས་ལས་བརྒལ་གྱུར་པ། །ཕུལ་དུ་བྱུང་བ་བརྗོད་པ་འདི། །རྒྱན་གྱི་དམ་པ་ཡིན་ཏེ་དཔེར། །ཞེས་པ་དེ་དང་འདྲ་རུང་བས། ཁྱད་པར་འབྱེད་ཆོས་གསལ་བ་ཞིག་དགོས་པར་མཐོང་ནས་གྱི་མཚན་ཉིད་ཙམ། །མཐོང་གི་དེ་ལས་གཞན་པའི་ཁྱད་ཆོས་གང་། ༨ །པདྨའི་མཛེས་པ་གཅིག་བསྡུས་འབྱུང་མིན་དཔེར།། པདྨའི་མཛེས་པ་གཅིག་ཏུ་བསྡུས་པ་མི་འབྱུང་བས་འབྱུང་མིན་གྱི་དཔེར་འཆད་ན། པདྨ་ཀུན་ཏུ་འཁྲུལ་པའི་མིག་ལྡན་པའང་མི་འབྱུང་བས་འབྱུང་མིན་དུ་འགྲོ་རིགས་པ་འདྲ་⁽1764⁾བཤད་འདི་རྨད་བྱུང་དཔེ་ཡང་འབྱུང་མིན་དུ། །འགྱུར་རམ་ཡང་ན་མི་འདྲའི་འཆད་ཚུལ་ཅི། །མཚུངས་པ་གསལ་བྱེད་སྒྲ་འདིས་དཔེ་རྒྱན་ཉིད། ༩ །སྟོན་བྱེད་ཡིན་ན་རབ་བཏགས་དཔེ་སོགས་⁽1763⁾ཐེ་ཚོམ་དཔེ། དེ་ཉིད་དཔེ། ཟླ་བོའི་དཔེ། མཚུངས་སྦྱོར་དཔེ་ལ། །མ་མཐོང་བཟློག་པ་⁽1763⁾གཅིག་བཟློག་གཉིས་བཟློག་འགོག་པ་ཅན་གཏན་ཚིགས་ཅན་སོགས་ཅན་ལ་འབྱུང་བ་འགལ།། ༡ སྟོན་བྱེད་⁽1764⁾མིན་ན་དཔེ་རྒྱན་སྐབས་སུ་སྟོན་པ་ནི། །དགོས་པ་⁽1763⁾རབ་རྟོག་གསལ་བྱེད་ཀྱི་སྒྲ་རྣམས་ཀྱང་རབ་རྟོག་གྱི་མཇུག་དེ་མ་ཐག་བཤད་པ་ལྟར། འདི་ཡང་ཡིན་རིགས་ཅི་ཞིག་ཡིན་པ་འཆད་ན་གང་། ༡༠ །བྱ་ཚིག་བར་གྱི་གསལ་བྱེད་དཔེར་བརྗོད་འདི། །སྙོན་དོར་⁽1763⁾དྲི་བཞོན་དལ་བུ་འགྱུར་བྱེད་དེ། །ཟླ་བ་དག་ཀྱང་མེ་རུ་འགྱུར། །ཙནྡན་བྱུག་པ་ལྷུང་བ་ཡང་། །མཚོན་ལྷུང་འཁྱམས་པ་རྣམས་ལའོ། །ཞེས་པ་རྒྱན་དུ་སོང་བ་མིན་ནམ་ཅི། །མིན་ན་ཡུལ་དང་རང་བཞིན་ལ་སྙོན་པའང་།།⁽1763⁾ཙནྡན་ཟླ་འོད་དལ་བུ་ཡི། །ལྷོ་ཕྱོགས་དྲི་ཡི་གཞོན་པ་འདི། །མེ་ཡི་རང་བཞིན་སྤྲོ་བ་སྟེ། །ཞེས་སོགས་ཀྱང་། སྙོན་དོར་རྒྱན་དུ་འགྱུར་བ་གང་གིས་བསྒྲུབ། ༡༡ །ཁ་ཅིག་⁽1763⁾མང་ཐོས་ཀླུ་སྒྲུབ་རྒྱ་མཚོས་མ་གུས་ཤིས་བརྗོད་འགོག་སོགས་ལ། །གཤེགས་པར་⁽1763⁾མཛའ་བོ་གཤེགས་སམ་བཞུགས་ལགས་སམ། ཞེས་པའི་ཚབ་ཏུ་ག་ལ་རིགས་ཞེས་སྨྲ་བརྗོད་ན། །དགག་ཚིག་⁽1763⁾དངོས་སུ་ཁོ་བོ་ཅག་གི་འདོད་པ་ལྟར་ན། བདག་གི་གསོན་རེ་ཞེས་སོགས་ཀྱི་འགོག་བྱེད་བསྟན་ནས་མེད་ཕྱིར་འགོག་པར་མི་འགྱུར་ལོ། །གཤེགས་སམ་བཞུགས་སམ་ཞེས་པའི་མ་གུས་ཚིག།⁽1763⁾གཤེགས་བཞུགས་གང་དགྱེས་མཛོད། ཅེས་མ་གུས་པའི་ཚིག་སྦྱོར་རོ། །ཁྱེད་ལྟར་ན་མ་གུས་པའི་རྒྱུ་མཚན་རི་བོང་རྭའི་རྗེས་སུ་བསྙེགས་སོ། །དཔེར་ན་ཤུགས་ལས་འགོག་པ་ཐམས་ཅད་ལ་གྱ་ཚོམ་དུ་བཟོ་བཅོས་བྱེད་པ་འདི་འདྲ་ཅི་ཞིག་གི་སྒྱུ་ཐབས་ཡིན་དཔྱད་པར་འདོད་པའོ།། ༡༢ མ་སྦྱར་དེ་ལ་མ་གུས་འགོག་ཚུལ་གང་། །དགག་ཚིག་དངོས་སུ་མེད་ཀྱང་འགོག་བྱེད་ཙམ། །སྨོས་པ་དགག་བྱ་ཤུགས་འགོག་རིམ་པ་ཀུན། །རང་བཟོས་སྙོན་མར་བྱེད་འདི་གང་གི་གཡོ།། ༡༣ རྒྱ་མཚོ་དང་རྒྱལ་པོ་གཉིས་བརྟན་པ་དང་ཆེ་བའི་བདག་ཉིད་ཡིན་པ་དང་། རྒྱ་མཚོ་ལ་རོའི་ལ་བ་ཎྱ་དང་། རྒྱལ་པོ་ལ་རོལ་སྒེག་གི་ལ་བ་ཎྱ་ལྡན་པ་གཉིས་⁽1764⁾གཅིག་བཟློག་བརྟན་དང་ཆེ་བའི་བདག་ཉིད་དང་། །ལ་བ་ཎྱ་སོགས་སྒྲ་དོན་གཟུགས་གཅིག་ཕྱིར། ། སྦྱར་བ་གཟུགས་གཅིག་ལྡན་པའི་ཚིག །དུ་མའི་དོན་ཅན་ཡིན་པར་འདོད། །ཅེས་འདི་ཙམ་གྱི་སྦྱར་བར་མི་འགྲུབ་ན་ནི་སྦྱར་བའི་དཔེ་ལྟ་བུ་སྦྱར་བར་འགྲོ་བའི་རྒྱུ་མཚན་ཀྱང་མེད་དོ།། ⁽1764⁾སྦྱར་རྒྱན་མཚན་ཉིད་ཚང་བས་འདི་ཡང་ནི། སྦྱར་བའི་བཟློག་པར་སྨྲ་ན་གང་གིས་འགོག ༡༤ །བཟློག་པ་ཅན་ལས་དོན་གྱི་གོ་བ་ཡི། །དཔེ་དང་དཔེ་ཅན་ཙམ་ཞིག་སྟོན་འདི་དང་། །ཕུལ་⁽1763⁾ཁྱོད་གྱི་ཞལ་ནི་ཁྱོད་ཉིད་ལ། །མཐོང་ཞིང་ཟླ་བ་མཁའ་ལ་མཐོང་། །འདི་ཉིད་ཁོ་ནས་ཐ་དད་སྟེ། །གཞན་མེད་ཅེས་འདི་ཕུལ་བྱུང་དཔེ། ཞེས་པའི་དཔེར་བརྗོད་གཉིས་ལ་ཁྱད་པར་ཅི་ཡང་མ་མཐོང་བས་བྱུང་དཔེ་ལ་ཁྱད་པར་ཇི་ལྟར་ཡོད། །མེད་ན་སོ་སོར་འཇོག་པའི་དགོས་ཆེད་ཅི།།⁽1763⁾ཁྱོད་ཀྱི་གདོང་དང་པདྨ་སྟེ། །འདི་གཉིས་ཀྱི་ནི་ཁྱད་པར་ཡང་། །པདྨ་ཆུ་ལ་སྐྱེས་པ་དང་། །ཁྱོད་གདོང་ཁྱོད་ལ་བརྟེན་པའོ།། ༡༥ སྲིད་པ་ཅན་ལ་ནང་གསེས་རྒྱན་གཉིས་སམ། །གསུམ་ཡིན་དང་པོ་ལྟར་ན་དཔེར་བརྗོད་གསུམ། །འབྱུང་བའི་རྒྱུ་ཅི་ཕྱི་མ་ལྟར་འདོད་ན། །ཁྱད་ཆོས་མ་འདྲེས་དབྱེ་བ་འབྱེད་ནུས་སུ། ༡༦ །བསྡུས་བརྗོད་རྩ་བརྟན་འབྲས་བུའི་ཁུར་ཅན་སོགས། །ཁྱད་ཆོས་ཐུན་མོང་ཡིན་ཕྱིར་ཕྱི་མ་ཡི། །མེ་ཏོག་ལོ་འབྲས་ལྗོན་པའི་ཁྱད་ཆོས་ཙམ། །ཁོ་ནར་གྲུབ་པའི་ཤེས་བྱེད་ཇི་ལྟར་སྣང་། ༡༧ །དངོས་པོ་གཞན་ལ་འཇུག་མིན་ལྗོན་ཤིང་གི །ཁྱད་ཆོས་རང་གར་བརྗོད་ཙམ་བསྡུས་བརྗོད་དུ། །འགྲོ་བའི་རྒྱུ་གང་⁽1763⁾རྩ་བརྟན་འབྲས་བུའི་ཁུར་གྱིས་ནི། །ཞེས་སོགས་ཁྱད་ཆོས་ཐུན་མོང་དུ་འགྲུབ་ཕྱིན། ཡལ་གའི་ཁྱོན་ནི་མི་ཆུང་ཞིང་། །མེ་ཏོག་འབྲས་བུ་ཕུན་སུམ་ཚོགས། །ཞེས་པ་ལྗོན་པའི་ཁྱད་ཆོས་གཅིག་པུ་ཡིན་པར་གང་གི་སྒོ་ནས་འགྲུབ་དཔྱད་དགོས་སོ། །གཞུང་དུ། དངོས་པོ་འགའ་ལ་བསམ་བྱས་ནས། །དེ་དང་མཚུངས་པའི་དངོས་པོ་གཞན། །བསྡུས་པའི་ཚུལ་གྱི་བརྗོད་བྱེད་པ། །ཞེས་བཤད་པ་ལ། ལྗོན་ཤིང་གི་ཆོས་གཅིག་པུ་རང་གར་བརྗོད་པ་ལ་བསྡུས་བརྗོད་དུ་འགྲོ་བའི་ཤེས་བྱེད་མ་བྱུང་དངོས་འགར་བསམ་ནས་གཞན། །མཚུངས་པའི་དངོས་པོ་བརྗོད་པར་བཤད་མིན་ནམ། ༡༨ །སྐྱེས་བུ་འདོད་པས་མྱོས་དུས་དགའ་བྱེད་མ། །ལང་ཚོ་དར་ཞེས་རྒྱུ་རྐྱེན་དུས་མཉམ་དུ།།⁽1763⁾སྐྱེས་བུ་ལུས་སྐྱེས་ཀྱིས་མྱོས་པའི། །རྣམ་འཕྲུལ་སྣ་ཚོགས་ལྷན་ཅིག་ཉིད། །བུད་མེད་རྣམས་ལ་བུ་མོ་ནི། །ཡོངས་སུ་ནུབ་པའི་ན་ཚོད་སྐྱེས། །ཞེས་སྐྱེས་བུ་ཆགས་པས་མྱོས་པ་དང་། བུད་མེད་དར་བབ་རྒྱུ་འབྲས་འགྲོ་བ་མི་སྲིད་ནམ། སོང་གི་རྒྱུ་རང་འབྲས་བུ་ལྷན་ཅིག་པའི། །ཤེས་བྱེད་གསལ་པོར་འཆད་ན་ཇི་ལྟ་བུ། ༡༩ །དམར་ཞིང་གསལ་བའི་གདོང་བཅས་མིག་གཏད་པས། །ཆགས་པར་ཤེས་པར་ཕྲ་མོའི་⁽1763⁾གླུ་ཡིད་འདུན་སར་ཁྱོད་ལ་མིག ། གཏད་པ་དེ་གདོང་ཆུ་སྐྱེས་ལ། །དམར་ཞིང་གསལ་བ་རྒྱས་པ་ཡི། །མཛེས་པ་འགའ་ཞིག་འབྱུང་བར་འགྱུར། །ཞེས་གཞན་གྱི་རྣམ་པ་ཙམ་རྣམ་པའི་ཕྲ་མོ་བཞེད་ཕྱིན་ལུས་ཀྱི་དྲོད་འབར་བ་ལས་འདོད་པས་མྱོས་པར་གོ་བའང་རྣམ་པ་ཙམ་དུ་འདུག་པ་ཕྲ་མོར་འགྲོ་རིགས་སོ་རྒྱན་ཡིན་ན། །ལུས་དྲོད་འབར་བས་འདོད་གཟིར་གོ་བ་ཡི། །ཤེས་བྱེད་རྒྱུ་རྐྱེན་ཡང་ནི་ཕྲ་མོར་ཐལ། ༢༠ །སྙོན་དོར་འདོད་པ་བདག་ནི་མདའ་ལྔ་པ། །མ་ཡིན་སྒྲོ་ལྡན་སྟོང་ཕྲག་ཡོད་དོ་ཞེས། །འདོད་ལྷའི་ཆོས་ལ་བསྙོན་པར་སོང་ན་ཡང་། །དོན་གཞན་ཅུང་ཟད་བསྟན་པ་གང་གིས་འཆད། ༢༡ །འགལ་བ་ཅན་གྱི་སྦྱར་བའི་དཔེར་བརྗོད་འདི། །འགལ་ཚུལ་དངོས་⁽1763⁾འགལ་བརྒྱུད་⁽1763⁾འགལ་ལྷན་ཅིག་མི་གནས་དང་།།⁽1763⁾འགལ། ཕན་ཚུན་སྤང་⁽1763⁾ཞིང་འགལ་གང་ཡིན་གཞན་དུ་ན། །བཟློག་པ་ཅན་ཀུན་འགལ་བར་འགྱུར་རམ་ཅི། ། སྙོན་དོར་བ་ནི་བསྙོན་བྱས་ནས། །དོན་གཞན་ཅུང་ཟད་སྟོན་པ་སྟེ། །ཞེས་བྱ་བའི། ཉམས་མེད་ཡིན་ཡང་ཆོས་གཅོད་མིན། །ཞེས་སོགས་གཅིག་ལ་ཡོད་པའི་ཁྱད་ཆོས་དེ་ཅིག་ཤོས་ལ་མེད་པ་ཙམ་འགལ་བར་འགྲོ་ན། བཟློག་པ་ཅན་ཐམས་ཅད་དེ་འདྲ་བ་འབའ་ཞིག་ཡིན་ནོ།། ༢༢ མཚུངས་སྦྱོར་རྒྱན་འདིས་དཔེ་རྒྱན་མཚན་ཉིད་ལས། ། གཤིན་རྗེ། ལུས་ངན། ཆུ་ལྷ། དབང་པོ་སྟེ་བཞི་དང་། རྒྱལ་པོ་ཁྱོད་འཇིག་རྟེན་སྐྱོང་བའི་སྒྲ་མཚུངས་ཞེས་དང་། གློག་དང་སྤྲིན་ཀྱི་འདུ་འགོད། མིག་ཡངས་མ་དང་འགྲོགས་པའི་བདེ་བ་རྣམས་མི་བརྟན་པར་མཚུངས་ཞེས་པ་འདི་དག་ལ་དཔགས་ན། ཙནྡན་ཆུ་དང་ཟླ་བའི་ཟེར། །ཟླ་ཤེལ་སོགས་བཞིན་ཁྱོད་ཀྱི་ནི། །རེག་པའི་བསིལ་ཞེས་ཁྱད་པར་དག ། གསལ་བར་བྱེད་འདི་མང་པོའི་དཔེ། །ཞེས་པ་དེ་ཀའོ།། ⁽1764⁾ལོགས་སུ་གྱུར་པའི་ཁྱད་ཆོས་ཇི་ལྟར་སྟོན། །གཞུང་འདིར་བཀོད་པའི་དཔེར་བརྗོད་རྣམ་གཉིས་ཀྱང་། །མང་པོའི་དཔེ་རྒྱན་ཙམ་དུ་སོང་མིན་ནམ། ༢༣ །སྨད་པ་བཞིན་བྱས་སྐྱོན་ལྟར་སྣང་བ་ཡི། །ཡོན་ཏན་ཐོབ་གྱུར་ཟོལ་བསྟོད་རྒྱན་ཡིན་ན། །སྨད་པ་ལྟར་སྣང་བསྟོད་པའི་ཆ་རྒྱན་དུ། །སོང་བ་མིན་ནམ་ཚུལ་འདིར་གནོད་བྱེད་ཅི། །⁽1763⁾ཆ་རྒྱན་གྱི། ཁ་ཅིག་ཆ་ལས་སྨད་པའམ། །བསྟོད་པར་བྱས་པ་ཆ་ཞེས་བརྗོད། །ཞེས་མཚན་ཉིད་དུ་བསྟན་ནས། །སྐྱོན་ལྟར་སྣང་བ་ཡོན་ཏན་གང་། །སྙན་པར་སྨྲ་བ་ཉིད་ཀྱང་བསྟན། །ཞེས་བཤད་པ་དང་། གབ་ཚིག་⁽1763⁾མཚན་ཉིད་གཅིག་པ་འདྲ་བ་ནས། །གང་གི་ཡལ་ག་ཡལ་འདབ་ལ། །མེ་ཏོག་དོག་པ་སྣུམ་པ་ཅན། །འཁྲི་ཤིང་ཡལ་འདབ་ལྔ་པ་ནི། །སྐྱེད་མོས་ཚལ་འདིར་བདག་གིས་མཐོང་། །ཞེས་ལག་པའི་གབ་ཚིག་འདི་མཚུངས་པའི་དངོས་པོ་གཞན་བརྗོད་པ་ཙམ་དུ་སོང་བས་བསྡུས་བརྗོད་ཁྱད་པར་ཇི་ལྟར་འབྱེད་དྲི་དགོས་སོ་མཐུན་པའི་གཟུགས་ཀྱི་དཔེར་བརྗོད་འདི། ། བསྡུས་བརྗོད་རྒྱན་གྱི་བྱེ་བྲག་ཙམ་ཞིག་ལས། །གཞན་པའི་ཁྱད་པར་འབྱེད་ཆོས་ཆེས་ཕྲ་མོད། །དེ་ཉིད་གསལ་བར་ངོས་འཛིན་ཇི་ལྟར་འཐད། ༢༥ །དོན་ཉམས་དམིགས་བསལ་སེམས་རྣལ་མི་གནས་པའི།། འདི་སེམས་རྣལ་དུ་མི་གནས་པའི། །མངོན་པར་བརྗོད་ལ་སྨད་མིན་ཏེ། །ཞེས་པ་ལ་འགྲེལ་མཛད་རྣམས་ཀྱིས་དམིགས་བསལ་སྐྱོན་མེད་དུ་བཤད་སྣང་བ། ཚིག་གི་རྒྱན་དུ་བཞེད་ན་ངོ་མཚར་ཆེ་ཞིང་། མི་བཞེད་ན་དགོས་དོན་གང་ཡོད་དཔྱད་དགོས་སོ།། ⁽1764⁾མངོན་པར་བརྗོད་གང་སྐྱོན་མེད་ཡིན་ན་འདིར། །དེ་ཉིད་ཚིག་གི་རྒྱན་དུ་བཞེད་དམ་ཅི། །མིན་ན་དམིགས་ཀྱི་བསལ་ལ་དགོས་པ་གང་། ༢༦ །གཞན་ཡང་རྣམ་དཔྱོད་འོད་ཀྱི་ཟ་མ་ཏོག །ཤེས་བྱ་ཀུན་གསལ་ཀློང་དུ་ཕྱེ་བའི་འཛུམ། །དྲི་ཚིག་ལི་ཁྲིའི་འོད་སྣང་དཀྱིལ་འཁོར་ནི། །མཐའ་མེད་ཀུན་ཁྱབ་ཡངས་པའི་རྗེས་སུ་འགྲོ། ༢༧ །འདིར་ནི་དོགས་གནས་སྙིང་⁽1763⁾དྲི་བ་ཐུང་ངུ་འདིས་པོའི་ལྡེ་མིག་གིས།།⁽1763⁾བྱས་ཏེ། མཁས་མང་དགོངས་པའི་མཛོད་སྒོ་ཕྱེ་ལས་སླར། །སྤེལ་ལེགས་ལན་གྱི་འཕྲེང་བས་བློ་གསལ་གྱི། ། བློ་གྲོས་གོང་དུ་འཕེལ་ནས་ལེགས་བཤད་ཀྱི་འཕྲེང་བ་གསར་པས་⁽1764⁾མགྲིན་པ་སྐལ་བཟང་འགྱུར་སྙམ་དེ་ཙམ་⁽1763⁾པའི་རེ་བས་ཞིག ༢༨ །བཀོད་འདི་⁽1763⁾རྣམ་རྟོག་མ་ཟད་པར་འགྲོ་བ་མི་ཟད་པའི་ཕྱིར་སྨྲ་བའི་དབང་ཕྱུག་དཎྜི་ཡི། །ཚིག་རྒྱན་⁽1763⁾ཛ་ཏི་སྣ་མའི་མེ་ཏོག་མཛེས་འབར་བ། །ལེགས་བཤད་དྲི་བཟང་ཐུལ་བའི་ཁང་པར་ནི། །འཁྲུལ་པའི་དྲི་མ་ཆ་ཙམ་ཡོད་⁽1763⁾ཏེ་གཞུང་ལ་སྐྱོན་བརྗོད་པ་མིན་མིན་ཀྱང་། །མི་ཤེས་རབ་རིབ་ལྡན་པ་རྗེས་འཇུག་གི །བློ་མིག་རིག་པར་དྭངས་བྱེད་ཆོས་ཀྱི་གཏམ། །བཟང་པོའི་སྨན་འདི་ཆགས་སྡང་སྙོམས་པ་ཡི།།⁽1763⁾རྩོམ་པོའི་ཡིད་གཞན་སྟེ་ང་རྒྱལ་སོགས་སྤོངས་པ། ཕྱོགས་ལྷུང་བློ་ཡི་དུག་ཆུས་ཡོངས་མ་སླད།།⁽1763⁾སླར་རང་གཞན་ལ་ཕན་འདོད་པའི་བསམ་པ་བཟང་པོས་བཀོད་པའོ།། ༣༠ འདིར་འབད་ལེགས་བྱས་སྐྱེ་བ་ལྔ་པ་ཡི། །སྙིང་སྟོབས་བཀྲ་ཤིས་གཡས་སུ་འཁྱིལ་བའི་འཛུམ། །མི་བཟད་རྡོ་རྗེའི་དབྱངས་ལྡན་ཆོས་ཀྱི་དུང་། །ས་གསུམ་རྣ་བའི་བདུད་རྩི་སྤྲོ་གྱུར་ཅིག །ཞེས་པ་ཡང་བསིལ་ལྗོངས་ཀྱི་སྙན་ངག་མཁས་བོད་མཁས་པ་མི་ཕམ་དགེ་ལེགས་རྣམ་པར་རྒྱལ་བའི་ལྷས། རང་ལོ་⁽1763⁾སྣ་ཚོགས་ཞེས་པ་ཆུ་ཕོ་རྟའི་ལོ་ཉེར་ལྔ་པ་ལ་དྲི་ཚིགས་སུ་བཅད་པའོ། །བློ་གསལ་འགའ་ཞིག་འདོད་པས་སླར་⁽1763⁾ཉི་མ་ཞེས་པ་ཆུ་མོ་ལུག་ལོ་གོ་བདེར་འགྲོལ་བའི་མཆན་བུ་ཡང་རང་ཉིད་ཀྱིས་བགྱིས་སོ། །མངྒ་ལཾ་ཝནྟུ།། །།